
ДО
ОБЩИНСКИ СЪВЕТ
БУРГАС


Д О К Л А Д Н А    З А П И С К А
ОТ ЙОРДАНКА БЕНОВА- АНАНИЕВА
ЗАМЕСТНИК-КМЕТ ОЗСДМП ПРИ ОБЩИНА БУРГАС

ОТНОСНО: Удължаване срока на договора за управление на Многопрофилна болница за активно лечение на детски болести „Св. Анастасия“ ЕООД.

УВАЖАЕМИ ОБЩИНСКИ СЪВЕТНИЦИ,
В изпълнение на Решение по т. 55 (Протокол № 40) от проведеното на 26.07.2022 г. заседание на Общински съвет- гр. Бургас в Търговски регистър в Агенция по вписванията е регистрирано търговско дружество Многопрофилна болница за активно лечение на детски болести „Св. Анастасия“ ЕООД с ЕИК 207035949, със седалище и адрес на управление гр. Бургас, ул. „Александровска“ № 26. Основната цел пред управителя на търговското дружество бе получаване на разрешение за създаване на лечебно заведение по смисъла на Закона за лечебните заведения, както и продължение на успешното партньорство с чуждестранните консултанти от ИДОМ. В изпълнение на тези свои стратегически цели, управителят на търговското дружество извърши следното:
1.	Подготвена беше пълната документация, необходима за получаване на съгласие от Министерски съвет по реда на чл. 37а от Закона за лечебните заведения. В резултат на интензивната работа на 22 февруари 2023 г. със свое Решение № 139 Министерски съвет даде разрешение за създаване на многопрофилна болница с определяне на обхват и функционалност на бъдещата ѝ дейност;
2.	На базата на подготвения от чуждестранните консултанти от ИДОМ, Концептуален проект за болничната инфраструктура беше разработена пълна техническа и тръжна документация за провеждане на процедура за избор на изпълнител на сградата на лечебното заведение. Към настоящия момент процедурата е приключена, предстои подписване на договор с избрания участник, като преди това се очаква компетентните органи да се произнесат по депозираната от единия от участниците в процедурата, жалба;
3.	Продължава партньорството с екипа на чуждестранния консултант, осигурен от Европейска инвестиционна банка в рамките на договора за техническа подкрепа за община Бургас. След разработване на пакетите с оборудване и обзавеждане на бъдещата болница, на базата на които ще бъдат организирани и проведени съответните обществени поръчки. В процес на подготовка са два наръчника, които ще бъдат полезни в последващите етапи от дейността по проекта – в процеса на изграждане на лечебното заведение, както и след стартиране на работата й.
4.	В периода продължиха и преговорите с екипа на Европейската инвестиционна банка за параметрите на заема, гласуван от Общински съвет- гр. Бургас, който ще бъде отпуснат от Банката при необходимост след стартиране на процеса на изграждане на инфраструктурата на Болницата.
5.	Разработена е Програма за осигуряване на специалисти, които да работят в лечебното заведение, която ще започне своята реализация след стартирането на дейностите по изграждането на инфраструктурата, тъй като тази част от проекта детерминира темпото и графика за цялостната му реализация. 
6.	Работи се усилено и по проект за кандидатстване по Програма „Региони в развитие“ (2021 – 2027 г.) с проект за Интегрирани здравни грижи за деца в Югоизточен регион, с който ще бъде осигурена част от финансирането за изграждане и развитие на лечебното заведение. Очаква се в рамките на следващите седмици да бъде открита процедурата за кандидатстване с проектни предложения по програмата. 
Предвид изложеното и на основание чл. 137, ал. 1, т.5 от Търговския закон чл. 12, ал. 1, т.14 във връзка с чл. 12, ал. 2, т.1 от Наредбата за условията и реда за упражняване на правата на собственост в търговските дружества, участието в гражданските дружества и сключването на договори за съвместна дейност от Община Бургас, предлагам на Общински съвет – Бургас да вземе следното

РЕШЕНИЕ:

[bookmark: _GoBack]Удължава срока на договора за управление на проф. д-р Даниела С. Петрова-Николова, до провеждане на конкурс по реда на Закона за лечебните заведения, Закона за публичните предприятия и приложимата подзаконовата нормативна база.

